Zuma het toe vertel hoe die voormalige ANC-leier, Albert Luthuli, die ANC se militêre vleuel, Umkhonto we Sizwe (Spies van die Volk) geskep het om hulself te verdedig. “Luthuli het gesê dat jy, as ŉ Afrika-man, ŉ magtige vyand in die oë staar… jy onttrek dan na jou eie huis, waar ŉ spies is, en dit is jou laaste wapen. En wanneer hy jou na jou huis volg, word jy met geen ander opsie gelaat behalwe om die spies op te tel en hom te steek nie. Dit is baie simbolies dat die spies vandag weer aan ons oorhandig word. Vandag is die spies nie ŉ teken om uit te gaan en te gaan baklei nie, maar dit is om die vrede te behou en die volk te beskerm,” het hy gesê.
Die tropiese storm, Irina, wat na verwagting die naweek die noordkus van KwaZulu-Natal sal tref, sal nie so erg wees as wat aanvanklik verwag is nie, het die Suid-Afrikaanse Weerdiens (SAWD) gesê.